魯紹連

魯紹連（），字小秦，一字可泰，江西貴溪縣人，籍山西。清初武進士，詩人。

生平
順治十五年（1658年）戊戌科三甲武進士。工詩，有《魯小秦詩集》。《晚晴簃詩彙》收錄其詩二首。

芗城
孤城如斗酌溪滨，极望茫茫一黯神。
废垒烟空栖白骨，寒芜日落吊青磷。
何来越子三千甲，只负田横五百人。
岂有桃源堪避世，几村烟水尚迷春。

崖断溪连转碧萝，岩阿亦近列仙窝。
不闻归鹤来华表，但有哀鸿泣罻罗。
山色故从愁处绿，野花偏傍战场多。
乱流满目嗟何及，空使英雄惜鬓皤。

參考文獻
徐世昌，《晚晴簃詩彙》，卷廿八。

清朝詩人
貴溪人
Shao